Sarajlije iđu na vojsku protiv Srbije
<s>Evo danas sedam godin dana
Kako cvili bosanska fukara: 
Niti ima paše ni vezira, 
Dok ne dođe paša Ali-paša.</s><s>A čim dođe paša Ali-paša, 
On popisa svu butum Krajinu, 
Svu Krajinu i Hercegovinu, 
Najotragu mlade Sarajlije, 
Sarajlije, mlade jeničare 
I pred njima gazi Memiš-agu.</s>

<s>Kad to čuli jeničari: 
Zlatne poše razmotaše, 
Čiverice obukoše; 
Al-biniše poskidaše, 
Zagarije obukoše; 
Aga-šalvar iskidaše, 
Gazalice obukoše; 
Kajsarlije iskidaše, 
Kaišlije pritegoše.</s><s>I pođoše jeničari 
I pred njima Memiš-aga.</s><s>Kad su bili uz kovače, 
Govori him Memiš-aga: 
- Djeco moja, jeničari, 
De dva i dva zapjevajte, 
Domovinu rasplačite.</s><s>Zapjevaše jeničari: 
- Naše majke, ne plačite, 
Naše seke, ne zal'te nas, 
Naše drage ne čekajte, 
Naše ljube, udajte se.</s><s>Mi ćemo se iženiti, 
Pod Loznicom u polju zelenu.</s><s>I odoše jeničari.</s>

<s>Iz Saraj'va rano podraniše, 
Na Glasincu konak učiniše, 
Kod Sokoca, vrela studenoga.</s><s>A Glasinca rano podraniše, 
U Kasabi konac učiniše, 
Iz Kasabe rano podraniše, 
Kod Zvornika konak učiniše, 
A otalen rano podraniše, 
Pod Loznicom konak učiniše.</s><s>Tu su bili tri bijela dana, 
Dok im stiže paša Ali-paša.</s><s>A čim dođe paša Ali-paša, 
On zametnu tunhazli ćupriju 
I premetnu mlade jeničare: 
Najnapreda Čamdži bajraktare, 
A za njime Pinjo bajraktare, 
A za njime Ahmet bajraktare, 
A za njime aga Memiš-aga, 
A za njima mladi jeničari.</s><s>Čim priđoše kavgu zaturiše 
I nadbiše Srbadiju mladu, 
I siđoše stojnu Biogradu.</s><s>Tu su bili preko mjesec dana.</s><s>Skupiše se Sarajke djevojke, 
Knjigu pišu gazi Ali-paši: 
- S Bogom babo, pašo Ali-pašo, 
Pusti nama sve naše ašike, 
Jer ostasmo mlade neudate.</s><s>Ali-paša njima otpisuje: 
- Bogom kćerke, Sarajke djevojke, 
Iskup'te se na Ravne Bakije 
I uzmite turski abdest na se, 
Dovu čin'te, od Boga išćite, 
Da ja uzmem stojna Biograda, 
I Semendru niže Biograda, 
Pusti ću vam sve vaše ašike.</s><s>Djevojke su pašu poslušale, 
I izišle na murad, na dovu, 
Tu su Bogu dovu učinile.</s><s>Bog je dovu kabul učinio: 
I ne prođe ni petnaest dana 
Paša uze stolna Biograda 
I Semendru niže Biograda.</s><s>Vratiše se mladi jeničari 
Svome domu, svome zavičaju.</s>

<s>Poezija
Bosna i Hercegovina
Umihana Čuvidina</s>

